CELEX: 62020CN0371
Language: sk
Date: 2020-08-07 00:00:00
Title: Vec C-371/20: Návrh na začatie prejudiciálneho konania, ktorý podal Bundesgerichtshof (Nemecko) 7. augusta 2020 – Peek & Cloppenburg KG, zatúpená prostredníctvom Peek & Cloppenburg Düsseldorf Komplementär B.V./Peek & Cloppenburg KG, zastúpená prostredníctvom Van Graaf Management GmbH

19.10.2020   
            
            
               SK
            
            
               Úradný vestník Európskej únie
            
            
               C 348/9
            
         
      Návrh na začatie prejudiciálneho konania, ktorý podal Bundesgerichtshof (Nemecko) 7. augusta 2020 – Peek & Cloppenburg KG, zatúpená prostredníctvom Peek & Cloppenburg Düsseldorf Komplementär B.V./Peek & Cloppenburg KG, zastúpená prostredníctvom Van Graaf Management GmbH
      (Vec C-371/20)
      (2020/C 348/13)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesgerichtshof
      
         Účastníci konania pred vnútroštátnym súdom
      
      
         Žalovaná a navrhovateľka v konaní o opravnom prostriedku „Revision“: Peek & Cloppenburg KG, zastúpená prostredníctvom osobne ručiacej spoločníčky Peek & Cloppenburg Düsseldorf Komplementär B.V.
      
         Žalobkyňa a odporkyňa v konaní o opravnom prostriedku „Revision“: Peek & Cloppenburg KG, zastúpená prostredníctvom osobne ručiacej spoločníčky Van Graaf Management GmbH
      
         Prejudiciálne otázky
      
      
               
                  1.
               
               
                  Ide o „zaplatenie“ za podporu predaja v zmysle bodu 11 prvej vety prílohy 1 smernice 2005/29/ES (1) len v tom prípade, ak sa za využitie redakčného priestoru v médiách na účely podpory predaja poskytne odplata, ktorej hodnotu možno vyjadriť v peniazoch alebo pojem „zaplatenie“ zahŕňa akýkoľvek druh odplaty, pričom nie je relevantné, či sa poskytne v podobe peňažnej odplaty, tovarov alebo služieb resp. iných majetkových hodnôt?
               
            
               
                  2.
               
               
                  Vyžaduje sa v zmysle bodu 11 prvej vety prílohy I smernice 2005/29/ES, aby obchodník poskytol mediálnemu podniku výhodu, ktorej hodnotu možno vyjadriť v peniazoch, ako odplatu za využitie redakčného priestoru a v prípade kladnej odpovede, predpokladá sa, že ide o takúto odplatu aj vtedy, keď mediálny podnik informuje o reklamnej akcii usporiadanej v spolupráci s obchodníkom, ak obchodník mediálnemu podniku na účely tejto správy poskytol práva k obrazovému materiálu, ak sa oba podniky podieľali na nákladoch a výdavkoch reklamnej akcie a ak reklamná akcia slúži na podporu predaja produktov oboch podnikov?
               
            
         (1)  Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“ (Ú. v. ES L 149, 2005, s. 22)